**Р Е Ш Е Н И Е № ПВ-9-П/2016г.**

Процедурата по реда на глава шеста от *Закона за опазване на околната среда* за инвестиционно предложение: **„Изграждане на еднофамилна жилищна сграда с ателие за химическо чистене“,** в имот с № 59032.501.1444, с. Първенец, община Родопи е започнала с внасяне в РИОСВ– Пловдив на уведомление с вх. № ОВОС-227/25.02.2016г. от Възложителя „Таушанови“ ЕООД.

Уведомлението за инвестиционно предложение е свързано с изграждане на инсталация, която попада в приложение №1 към чл. 2, ал. 1 от *Наредба №7/2003 г. За норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации,* под №4, като се предвижда да се използва разтворител перхлоретилен.

В тази връзка предвид чл. 28 б, ал. 7 от *Наредба №7/2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации,* не се допуска употребата на ЛОС по [чл. 10б, ал. 1, т. 2](http://web.apis.bg/p.php?i=23559#p9356329) и [чл. 10в, ал. 1, т. 2](http://web.apis.bg/p.php?i=23559#p9365505) от същата наредба в инсталации за химическо чистене, разположени в обекти за обслужващи дейности в нови жилищни или смесени сгради.

Въз основа на изложеното фактическо обстоятелство, на основание чл.2а, ал.2 и ал. 3 от *Наредбата за условията и реда за извършване на оценка на въздействието върху околната среда,*

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:**

„Изграждане на еднофамилна жилищна сграда с ателие за химическо чистене“, в имоти с № 59032.501.1444, с. Първенец, община Родопи.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 12.03.2016г.**

*Директор на РИОСВ - Пловдив*

Съгласували: Изготвил:

Д. Димитров, Директор Дирекция ПД….. В. Кацарова, ст. експерт ……….

Кр. Казанджиев, юрисконсулт………..